በሀገራችን በዕቅዱ መሰረት 8 ነጥብ 4 ሚሊዮን ዜጎችን ወደ ስራ እየገቡ ነው
በሀገሪቱ 8 ነጥብ 4 ሚሊዮን ዜጎችን የስራ እድል ተጠቃሚ ለማድረግ የተያዘው አቅጣጫ በአግባቡ እየተተገበረ መሆኑ የፌደራል ምግብ ዋስትናና ስራ እድል ፈጠራ ኤጄንሲ ገለጸ ፡፡የኤጄንሲው ዘርፍ የተሰማሩ የህዝብ ግንኙነት ባለሙያዎችና ባለድርሻ አካላት ሃገር አቀፍ ፎረም በሃዋሳ ተካሂዷል፡፡የኤጄንሲው ምክትል ዋና ዳይሬክተር አቶ በቀለ መንግስቱ እንደገለጹት፤ በሁለተኛው የእድገትና ትራንስፎርሜሽን እቅድ ዘመን በየዓመቱ በአማካይ 1 ነጥብ 6 ሚሊዩን ዜጎችን ወደ ስራ ማስገባት ተችሏል ።በዚህም ከ2008 ዓመተ ምህረት ጀምሮ ከ3 ሚሊዮን የሚበልጡ ወጣቶች የስራ እድሉ ተጠቃሚ መሆናቸውን አስታወቀዋል፡፡እንደ ዋና ዳይሬክተሩ ገለፃ የእድሉ ተጠቃሚ ከሆኑት መካከል 40 በመቶዎቹ ሴቶች ናቸው ብለዋል ፡፡በተያዘው በጀት ዓመትም 2 ሚሊዮን ለሚሆኑ ዜጎች የስራ እድል ለመፍጠር ታቅዶ ወደ ስራ መገባቱን አመላክተዋል ።እየተደረገ ባለው እንቅሰቃሴ 16 ነጥብ 5 በመቶ የነበረውን የከተሞች ስራ አጥነት ቁጥር በእቅድ ዘመኑ መጨረሻ በግማሽ ዝቅ እንደሚል ዋና ዳይሬክተሩ አስታውቀዋ-(ኢዜአ)፡፡ 